Κρεμώδης σούπα άλαδη με φακές
Κρεμώδης σούπα από φακές άλαδη, για όποιον θέλει να νηστέψει και το λάδι. Θα σας εκπλήξει.
150 γρ. φακές καφέ, 50 γρ. φακές κόκκινες, 1 κρεμμύδι ξερό, τριμμένο, 2 σκελίδες σκόρδου, σε φέτες, 3 φύλλα δάφνης, 1 πατάτα, κατά προτίμηση βιολογική, καθαρισμένη και ψιλοκομμένη, 1 κουτ. γλυκού ρίγανη ξερή, 1 κουτ. σούπας μηλόξιδο , 8 μικρά παξιμάδια - μπουκιές, της αρεσκείας μας
Για την κρεμώδη σούπα με φακές πλένουμε τις φακές και τις  βράζουμε για 10 λεπτά σε μπόλικο νερό.Τις στραγγίζουμε, τις  ξεπλένουμε και τις βάζουμε ξανά στην κατσαρόλα με νερό που να  τις σκεπάσει καλά, κατά δύο δάχτυλα.Προσθέτουμε όλα τα  υπόλοιπα υλικά και βράζουμε σε  μέτρια φωτιά για περίπου 20 λεπτά, ώσπου να μαλακώσουν  καλά όλα τα υλικά.Αποσύρουμε από τη φωτιά και αφαιρούμε τα φύλλα δάφνης.Πολτοποιούμε το περιεχόμενο της κατσαρόλας στο μπλέντερ και το περνάμε από σήτα έτσι ώστε να πάρουμε βελούδινη σούπα (βελουτέ).Μεταφέρουμε το βελουτέ στην (καθαρή) κατσαρόλα και το βράζουμε για άλλα 5 λεπτά (αν χρειάζεται, προσθέτουμε λίγο ζεστό νερό για να αποκτήσει την πυκνότητα που επιθυμούμε).Ραντίζουμε την κρεμώδη σούπα με φακές και πράσα  με λίγο ξίδι και συνοδεύουμε με τα παξιμάδια.
Φακές,Vegan,Νηστίσιμα,Χορτοφαγικά